Rumah Panggung Betawi

Rumah Panggung Betawi adalah salah satu janis struktur rumah adat urang Betawi nang lantainya diangkat tumatan tanah, nang alasannya marasukakan kundisi lingkungan di mana rumah ngitu didiriakan. Pamilihan konsep rumah panggung pada masyarakat Betawi utamanya marga kaadaan alam wilayah itu. Rumah Panggung Betawi biasanya dibangun di wilayah pasisir nang berawa wan di dairah aliran sungai. Di wilayah pasisir, panggung diulah cagar mahindari banyu laut pasang, nangkaya pada Rumah si Pitung nang andakannya di Marunda Pulo, Jakarta Utara. Sadangakan pada dairah aliran sungai pamakaian konsep panggung adalah gasan mahindari banyu sungai nang baah atawa sahibar malanjutakan tradisi buhannya sabagai masyarakat kumunitas sungai. Ada jua hunian Betawi di pinggiran Jakarta nang rumahnya bapanggung marga alasan kaamanan gasan panghuninya, maingat bahari di lingkungan buhannya bakaliaran binatang-binatang pangganggu.

Latar balakang 
Urang Betawi lahir tumatan akulturasi antar suku nusantara dan mancanegara, nangkaya suku-suku tumatan Jawa, Bali, Makassar, Bugis, Ambon, Sumbawa, Malaka, Tionghoa, Arab, India wan Portugis. Bubuhannya mambawa budaya masing-masing, limbah itu mamangaruhi kabudayaan Betawi, mulai matan bahasa, pakaian dairah, kasanian, hingga arsitektur rumah urang Betawi. Hal itu baalasan, maingat kuta Batavia marupakan dairah pasisir nang baisi palabuhan antarabangsa.

Rujukan

Daptar pustaka

Buku

Jurnal ilmiah 
 
 

Rumah adat